**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 5675-7/2016.

**Jegyzőkönyv**

**Készült:** Mónosbél Községi Önkormányzat Képviselő-testületének 2016. november 23. napján 16.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Helyi adókról szóló tájékoztatás
2. Az egészségügyi alapellátásokról szóló önkormányzati rendelet
3. A Bélapátfalvai Petőfi Sándor Két Tanítási Nyelvű Általános Iskola felvételi körzetének véleményezése
4. Hátrányos Helyzetű tanulók Arany János tehetséggondozó programjában való részvétel
5. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 42/2016.(XI.23) | A Bélapátfalvai Petőfi Sándor Két Tanítási Nyelvű Általános Iskola felvételi körzetének véleményezése | azonnal |
| 43/2016.(XI.23) | Kühn Klaudia ösztöndíj felülvizsgálata | azonnal |
| 44/2016.(XI.23) | Surányi Zsaklin ösztöndíj támogatása | azonnal |
| 45/2016.(XI.23) | Haszonbérleti szerződés megkötése - Udzeliné Murányi Enikő | 2016.12.31. |
| 46/2016.(XI.23) | Haszonbérleti szerződés felmondása – Kovács Miklósné | 2016.12.31. |

|  |  |
| --- | --- |
| ***Rendelet száma*** | ***Tárgya*** |
| 10/2016. (XI.28.) | Egészségügyi alapellátási körzetekről szóló rendelet |

Mónosbél, 2016. november 23.

Varga Sándorné Fehér Lászlóné

polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2016. november 23. napján 16.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné

Kovács Zoltán

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika aljegyző

**Jegyzőkönyvvezető**: Zvara Zsoltné

Varga Sándorné polgármester

Köszönti a képviselő-testület tagjait és Dudásné dr. Géczi Erika aljegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. Helyi adókról szóló tájékoztatás
2. Az egészségügyi alapellátásokról szóló önkormányzati rendelet
3. A Bélapátfalvai Petőfi Sándor Két Tanítási Nyelvű Általános Iskola felvételi körzetének véleményezése
4. Hátrányos Helyzetű tanulók Arany János tehetséggondozó programjában való részvétel
5. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **Napirend**

**Helyi adókról szóló tájékoztató**

Varga Sándorné polgármester

Elmondja, hogy a 18/2010.(XII.16) önkormányzati rendelet értelmében a magánszemélyek kommunális adójának mértéke adótárgyanként és lakásbérleti jogonként 6 000 Ft. Az idegenfogalmi adóról szóló 19/2005.(XII.22) önkormányzati rendelet alapján az adó mértéke 250 Ft/fő/vendégéjszaka.

Jelenleg nem javasolja a Képviselő-testület számára az adók mértékének módosítását.

Kéri a képviselő-testület tagjait, hogy szavazzanak a helyi adókról szóló tájékoztatóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadja, hogy nem kerül módosításra a helyi adók mértéke

1. **Napirend**

**Egészségügyi alapellátásokról szóló önkormányzati rendelet**

Varga Sándorné polgármester

Tájékoztatja a Képviselő-testületet, hogy a Heves Megyei Kormányhivatal törvényességi felhívással élt Mónosbél Község Önkormányzat Képviselő-testületének a háziorvosi körzetekről szóló önkormányzati rendeletére. A körzetek megállapítása és kialakítása során ki kell kérni az alapellátásért felelős országos módszertani intézet, a Nemzeti Egészségfejlesztési Intézet véleményét.

A fentiekre, valamint arra való tekintettel, hogy a korábbi rendeletalkotásra felhatalmazást adó törvény hatályát vesztette, kéri a Képviselő-testületet az egészségügyi alapellátási körzetekről szóló rendelet-tervezet elfogadására az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta **Mónosbél Község Önkormányzat Képviselő-testületének 10/2016.(XI.29.) önkormányzati rendeletét az egészségügyi alapellátási körzetekről.** (1. melléklet)

1. **Napirend**

**Bélapátfalvai Petőfi Sándor Két Tanítási Nyelvű Általános Iskola felvételi körzetének véleményezése**

Varga Sándorné polgármester

Tájékoztatja a képviselő-testület tagjait, hogy a Kormányhivatal meghatározza és közzéteszi az iskolák felvételi körzetét. A körzetek megállapításához a Kormányhivatalnak be kell szereznie az érdekelt települési önkormányzatok véleményét. Ebbe a körzetbe tartoznak Bélapátfalva, Bekölce, Bükkszentmárton, Mikófalva és Mónosbél települések.

Kéri a képviselő-testület tagjait, hogy szavazzanak, a Bélapátfalvai Petőfi Sándor Két Tanítási Nyelvű Általános Iskola felvételi körzet maghatározásáról az előterjesztés szerint.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**42/2016. (XI.23.) sz. Képviselő-testületi határozat**

Mónosbél Község Önkormányzat Képviselő-testülete a Bélapátfalvai Petőfi Sándor Két Tanítási Nyelvű Általános Iskola (3346 Bélapátfalva, Apátság út 2.) felvételi körzetét Bekölce, Bélapátfalva, Bükkszentmárton, Mikófalva, Mónosbél vonatkozásában megtárgyalta és elfogadta.

Határidő: azonnal

Felelős: Varga Sándorné

polgármester

1. **NAPIREND**

**Hátrányos Helyzetű tanulók Arany János tehetséggondozó programjában való részvétel**

Varga Sándorné polgármester

Tájékoztatja a képviselő-testületi tagokat az Arany János Tehetséggondozó Program részleteiről. Az Emberi Erőforrás Minisztérium pályázatot hirdetett a helyi önkormányzatok és a nemzetiségi önkormányzatok számára a településen lakóhellyel, illetve tartózkodási hellyel rendelkező tehetséges, nyolcadik évfolyamos tanulóinak a Hátrányos Helyzetű Tanulók Arany János Tehetséggondozó Programjában való részvételére. A program célja, hogy segítse a hátrányos helyzetű, tehetséges diákok továbbtanulását. Mónosbél Község Önkormányzata az 55/2014. (XI.26.) számú határozattal Jescheta Gyöngyvér részére állapított meg ösztöndíjat. Az ösztöndíjban történő támogatás jogosultsági feltételeit a képviselő-testület minden év október 30. napjáig felülvizsgálja. A felülvizsgálat során megállapítást nyert, hogy Jescheta Gyöngyvér továbbra is jogosult az ösztöndíjra.

Új pályázat érkezett Surányi Zsaklin 3345 Mónosbél Szabadság út 4. szám alatti lakos, nyolcadik osztályos tanuló részéről, hogy középiskolai tanulmányait az Arany János Tehetséggondozó Program tanulójaként kívánja megkezdeni.

Kéri a képviselő-testület tagjait, hogy szavazzanak Jescheta Gyöngyvér tanuló további támogatásáról, valamint Surányi Zsaklin új pályázó támogatásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatokat fogadta el:

**43/2016. (XI.23) sz. Képviselő-testületi határozat**

Mónosbél Község Önkormányzata az 55/2014. (XI.26.) sz. Képviselő-testületi határozatában vállalta, hogy Jescheta Gyöngyvér 3345 Mónosbél, Dózsa György út 17. szám alatti lakost az Országos Arany János Tehetséggondozó Program keretében 2015/2016. tanévtől öt tanéven keresztül, tanévenként 10 hónapra havi 5000 Ft. ösztöndíjban részesíti. Az ösztöndíj felülvizsgálatára minden év október 30-ig sor kerül, a tanuló pedig köteles bejelenteni, ha nem folytatja tanulmányait.

Az ösztöndíjban történő támogatás jogosultsági feltételeit a Képviselő-testület a fenti határozatának megfelelően felülvizsgálta, és az ösztöndíjat 2016. szeptember hónaptól, 10 hónapra, havonta 5.000 Ft-ot átutalja Jescheta Gyöngyvér Agria Bélapátfalva Takarékszövetkezetnél vezetett számlájára.

Határidő:azonnal

Felelős: Varga Sándorné

polgármester

**44/2016. (XI.23) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és vállalja, hogy Surányi Zsaklin 3345 Mónosbél Szabadság út 4. szám alatti lakos nyolcadik osztályos tanulót a Hátrányos Helyzetű Tanulók Arany János Tehetséggondozó Program keretében 2017/2018. tanévtől öt tanéven keresztül, tanévenként 10 hónapra havi 5 000 forint ösztöndíjban részesíti.

Az ösztöndíj felülvizsgálatára minden év október 30-ig sor kerül, a tanuló pedig köteles bejelenteni, ha nem folytatja tanulmányait.

Határidő:azonnal

Felelős: Varga Sándorné

polgármester

1. **NAPIREND**

**Egyéb ügyek, indítványok**

Varga Sándorné polgármester

Elmondja, hogy megkeresés érkezett Udzeliné Murányi Enikő részéről a Képviselő-testület felé, haszonbérleti szerződés megkötésével kapcsolatosan. A bérbe venni kívánt terület az önkormányzat tulajdonában álló Mónosbél 109, 110, 111/1 hrsz.-ú összesen 6.777m2 területű, és a 114, 115, 116 hrsz.-ú összesen 5 206m2 területű Arany János utcában lévő, beépítetlen ingatlan. Hosszabb távon a megkeresésben megjelölt területek megvásárlását is tervezi a leendő bérlő, panzió építését szeretné megvalósítani a területen pályázati támogatásból. A megkeresésben szereplő 109, 110, 111/1 hrsz.-ú terület bérleti szerződése 2016. szeptember 30-án lejárt, így e területek bérbe adhatók. A 114, 115, 116 hrsz.-ú területre 2017. december 31-ig érvényes bérleti szerződést kötött az önkormányzat Kovács Miklósnéval, javasolja, hogy ezen szerződés felbontását kezdeményezze a Képviselő-testület 2016. december 31-ei dátummal.

Kéri a képviselő-testület tagjait, hogy szavazzanak Udzeliné Murányi Enikő haszonbérleti szerződésének megkötésével kapcsolatosan a fentiek szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatokat fogadta el:

**45/2016. (XI.23) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja, hogy a Mónosbél a 109, 110, 111/1 helyrajzi számú ingatlanokat, 6 777 m2 területű önkormányzati tulajdonú földterületeket Udzeliné Murányi Enikő, Balaton, Sport u. 29. szám alatti lakos részére 2017. január 1. napjától 2018. december 31. napjáig 1 Ft/m2/év áron bérbe adja. A Képviselő-testület felhatalmazza a polgármestert a haszonbérleti szerződés aláírására.

Határidő: 2016.12.31.

Felelős: Varga Sándorné

polgármester

**46/2016. (XI.23) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja, hogy a Kovács Miklósné Mónosbél, Petőfi u. 4. szám alatti lakos részére bérbe adott Mónosbél 114, 115, 116 helyrajzi számú ingatlanokra megkötött haszonbérleti szerződést 2016. december 31. napjával felmondja.

Határidő: 2016.12.31.

Felelős: Varga Sándorné

polgármester

Varga Sándorné polgármester

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Fehér Lászlóné

polgármester címzetes főjegyző